АҞӘА, жәабран 22 - Sputnik. Абиткоин аҽазныкгьы аҭоурыхтә рекорд иахысны 58 нызқь доллар иаԥсахеит.
Акриптовалиута алахәаахәҭырҭатә биржа Binance аҿы абиткоин асааҭ 15:30 рзы ахә 2,12% ихаланы 58,1 нызқь доллар ҟалеит.
Апортал CoinMarketCap адыррақәа рыла абиткоин 1,68% иацланы ишьақәнаргылеит 58,113 доллар. Адинамика аагоуп уахыки-ҽнаки ирыҵаркны.
Абиткоин ахә халеит ԥхынҷкәын аҽеиҩшамҭазы. Ԥхынҷкәын 16 рзы акриптовалиута 20 042 доллар иахысит. Ажьырныҳәа 8 рзы биткоин 41 950 доллар иҟалеит. Анаҩс иааиԥмырҟьакәа аҽаԥсахуа иалагеит.
Жәабран 8 рзы Илон Маск иеилахәыра Tesla адырра ҟанаҵеит 2021 шықәса жьҭаарамзазы миллиардки бжаки алагаланы аинвестициатә политика шеиҭарҿыцыз азы, убри ашьҭахь абиткоин ахә шьҭыҵит. Ажьырныҳәа 8 азтәи ахәԥса - 41 950 доллар иахысны ҩымш инеиԥынкыланы арекордқәа ҟанаҵеит.